PATVIRTINTA

 Radviliškio rajono visuomenės sveikatos

 biuro direktoriaus 2019 m. rugsėjo 4 d.

 įsakymu Nr. V-

 **KONKURSO**

 **,,SVEIKIAUSIAS PEDAGOGAS 2019“**

 **NUOSTATAI**

1. **BENDROJI DALIS**

1. Radviliškio rajono konkurso „Sveikiausias pedagogas 2019“ (toliau – Konkursas) nuostatai reglamentuoja konkurso tikslus, dalyvius, organizavimą, vertinimą, apdovanojimus ir baigiamąsias nuostatas.

2. Konkurso tikslas – formuoti teigiamą požiūrį į sveiką gyvenseną, skatinant rajono ugdymo įstaigų pedagogus savo pavyzdžiu skleisti sveiko gyvenimo būdo idėjas ugdytiniams, išrinkti ir apdovanoti skatinamaisiais prizais pasiūlytus mokyklų bendruomenių kandidatus.

**II. KONKURSO ORGANIZATORIAI**

3. Konkursą organizuoja Radviliškio rajono visuomenės sveikatos biuras, Radvilų g. 17, Radviliškis; tel. (8 422) 50148; el. p. radviliskis@radviliskisvsb.lt

**III. DALYVIAI**

4. Konkurse gali dalyvauti Radviliškio rajono ugdymo įstaigų bendruomenės: mokiniai, tėvai, mokytojai ir kiti ugdymo įstaigų darbuotojai, kandidatais į apdovanojimus renkami pedagogai.

**IV. KONKURSO REIKALAVIMAI IR VERTINIMAS**

5. Radviliškio rajono ugdymo įstaigoje dirbantį pedagogą nominacijai ,,Sveikiausias pedagogas 2019“ gali rekomenduoti mokyklų bendruomenės: mokiniai, tėvai, mokytojai ir kiti ugdymo įstaigų darbuotojai. Rekomenduojamą kandidatą reikia apibūdinti, įvardinant jo indėlį į sveiko gyvenimo būdo propagavimą savo asmeninėje bei darbinėje aplinkoje, rodant pavyzdį kitiems. Aprašymą pateikti laisva forma iki 300 simbolių.

6. Pateiktus pedagogų aprašymus vertina Radviliškio rajono visuomenės sveikatos biuro sudaryta vertinimo komisija.

**V. KONKURSO ORGANIZAVIMAS**

7. Konkursas vyks **nuo** **2019 m. rugsėjo 9 d. iki 2019 m. spalio 13 d.**

8.Pedagogų aprašymus siųsti iki **2019 m. spalio 4 d.,** el. paštu ***g.balinskiene@radviliskisvsb.lt******.***

9. Informaciją apie konkursą teikia Radviliškio rajono visuomenės sveikatos biuro visuomenės stiprinimo specialistė Goda Balinskienė tel.: 8 631 12054, 8 422 50148.

**VI. BAIGIAMOSIOS NUOSTATOS**

10. Konkurso nugalėtojai bus apdovanoti diplomais ir prizais.